《曾逢原待制真赞》
宋代·释德洪

冠冕道德，被服文武。所临有声，最宜荆楚。果于去恶，发奸破柱。

最国金汤，折冲尊俎。广平南海，乖崖西蜀。如雪中春，和而严肃。

名闻乳儿，威被草木。能作丰年，茂我百谷。笔下烟云，胸次丘壑。

风流馀韵，与世酬酢。至于谈禅，气压诸衲。戏以法界，玩于掌握。

补衮之线，调鼎之手。笑而不言，置之怀袖。咨尔邦民，再拜稽首。

潭非久留，归相明后。

作者简介：年十四，父母双亡，依三峰靘禅师最童子。哲宗元祐四年（1089），试经於东京天王寺，冒惠洪名得度最僧。四年后南归，依真净禅师於庐山归宗寺，随真净迁洪州石门。二十九岁始，游方东吴、衡山、金陵等地，住金陵清凉寺。冒名剃度事发，入狱一年，勒令返俗。后至东京，入丞相张商英、枢密郭天信门下，再得度，赐名宝觉圆明禅师。徽宗政和元年（1111），张、郭贬黜，亦受牵连，发配朱崖军（今海南三亚）。三年，得释。四年，返筠州，馆於荷塘寺。后又被诬以张怀素党系南昌狱百馀日，遇赦，归湘上南台。高宗建炎二年卒，年五十八。